Projekt igrica

Ime ekipe: Tandem
Člana ekipe: Aleksandar Ilić, Vladimir Perko
Povezava do igrice: http://scratch.mit.edu/projects/32456782/

Opis igrice: 
Na zaslonu se prikažejo številke v krogcih, ki v kratkem času izginejo. Igralec mora poklikati krogce po vrsti, kakor so si sledile številke v njih. Cilj uporabnika je, da se čim manjkrat zmoti.
Najprej uporabnika vpraša, ali želi lahek ali težek nivo. Če počaka 8 sekund, se v oblačkih izpišejo navodila za igro.
Lahka stopnja je narejena tako, da so števila od 1 do 9 na črnih krogcih. Pri težki stopnji so krogci različih barv. Ko igralec poskuša izbrati pravo zaporedje števil, krogci spreminjajo svojo barvo.

Delovanje igrice:
Oder ima 6 ozadij. Odvisno od rezultata igralca, se pokaže eden od štirih ozadij (»slab spomin«, »povprečen spomin«,...), tu sta pa še začetno in končno ozadje (ozadje1 in ozadje2). 
Poleg ozadij imamo še dvanajst figur. Figura »pes« se pokaže na začetku in uporabniku »pove« navodila za igranje. Definirana je tako, da se ob kliku na zastavico (v glavnem oknu programa) postavi na določen položaj, podan s koordinatami x in y. Ob tem ima videz (obleka2) in zvok. S skriptami je določeno, da zammenja obleko in drsa na nov položaj, ter s pomočjo skripte »reci« izpiše tekst. Potem je z if stavkom določeno, da preveri, ali je igralec počakal 8 sekund za navodila, ali kliknil na težavnost »lahka« oz. »težka«. Po vsem tem se pes skrije, za kar poskrbi skripta »skrij«. 
Za izbor težavnosti skrbita sliki »lahka« in težka«. Definirani sta tako, da se ob kliku na zastavico skrijeta za 3 sekunde (med tem, ko na zaslon drsa pes), ter dobita velikost in položaj. Nato se morata pokazati, da lahko igralec izbere težavnost. Če tega ne stori v 7-ih sekundah, se skrijeta. Zato poskrbi skripta if, ki preveri ali sta spremenljivki »lahka« in »težka« enaki 0. To pomeni, da nobena od njiju ni bila kliknjena, saj ob kliku na katero od njih spremenljivki »lahka« in »težka« dobita vrednosti 1.
Igralec mora poklikati 9 sličic, ki so v obliki krogca, na katerih so števila od 1 do 9. Ta so črna, če igralec izbere lahko težavnost. Sicer spreminjajo barvo. Vsakič spremenijo tudi položaj s pomočjo skript »nastavi x (y) na naključno med 200 (150) in -200 (-150)«. Vseh 9 sličic je definiranih tako, da se ob kliku na njih povečuje »število poskusov«. 
Ko program ugotovi, da so poklikani vsi krogci, pokaže ozadje odvisno od rezultata, nato pa skoči še na končno ozadje (»ozadje2«). S klikom na zastavico se igra začne od začetka.

Možne izboljšave:
Igro bi morda lahko izboljšali tako, da bi igralec igral več krogov. Lahko bi si tudi nastavil število krogcev, ki bi si jih moral zapomniti. Lahko bi bil tudi časovno omejen, torej bi se mu šteli poskusi, vendar bi na rezultat vplivala tudi hitrost poklikanih števil.
